Medvjedić je postao glavna atrakcija i svi su ga htjeli fotografirati, pogotovo volonteri

Medvjedić Matija, koji je krajem veljače pronađen na cesti u Vrbovskom, dobro se oporavio u zagrebačkom zoološkom vrtu, a sada je stigao u novo utočište.

Svoj je dom pronašao u skloništu za mlade medvjede Kuterevo.

Sadržaj se nastavlja...

"Maleni Matija se nakon otvaranja kaveza u kojem je stigao iz Zagreba u Kuterevo malo čudio, njušio i ustručavao. Onda je temeljito obišao svoj novi dom. Kad smo mu dali prvi obrok ljutili su ga kosovi koji su mu otimali hranu. Hrabro je reagirao i potjerao ptice. To je dobar refleks za medvjedića težine 26 kilograma koji je tek stigao u novo okruženje", kazao je voditelj Utočišta u Kuterevu Ivan Crnković za 24sata.

Medvjedić je postao glavna atrakcija i svi su ga htjeli fotografirati, pogotovo volonteri.

"Uvjeren sam da će se Matijine fotografije naći na mnogim portalima diljem Europe. Medvjedić je u procesu prilagodbe i dobro se snalazi na nove uvjete", rekao je Crnković.

U utočištu trenutno boravi 16 volontera iz Njemačke, Kosova i Hrvatske, piše 24sata.

VEZANE VIJESTI: